Aarhuus Stifts-Tidende, 1837-09-26
Fædrelandet. Af et Brev fra St. Thomas (Uddr. af Khvnsp.)J de 3 Maaneder fra 25 Juli til 25 Oct., som kaldes Orkantiden, maa man i Vestindien være forberedt paa Storme, men ingen Nulevende mindes Mage til Ødelæggelse paa de danske Øer, som den paa St. Thomas sidstl. 2den August. Orkan, Torden, Lynild, Jldebrande og Jordskjælv havde forvoldt en Scene som om Øen skulde forgaae. Jngen menneskelige Kræfter formaaede noget mod Elementernes Magt Da Dagen gryede saaes den hele By i en Tilstand, som overgaaer al mulig Beskrivelse. Orkanen havde omstyrtet hele Gader; det østligste Qvarteer, der var tæt befolket, laae som et almindeligt Vrag, Alt imellem hverandre. Kun hist og her stod et Huus paa sit forrige Sted, nogle vare flyttede midt ud i Gaden, andre vare aldeles væltede og laae med Taget nedaad. Saarede og Dræbte slæbtes ud af dette Chaos. Lid efter lidt krøb de ulykkelige Jndvaanere ud af deres Tilflugtssteder (de Fleste havde søgt Tilflugt i Kjældere og grundmurede Kjøkkener &c.) for at see at find Resterne af deres Huse og andre Eiendele, men Alt var saaledes borthvirvlet af Vinden, at det næsten var umuligt at finde Noget. Paa Landet er Ødelæggelsen ligesaa almindelig. De fleste Plantager have mistet næsten alle deres Bygninger. Træerne ere oprykkede med Rode eller søndersplittede og Sukkerplanterne brækkede; desforuden var der paa flere Steder, opstaaet Jldebrand, idet Negerhusene omstyrtede, saa at Rædslen ogsaa der var almindelig. Og naar nu Øiet vendte sig mod Søen, saaes atter det skrækkeligste Syn. Af henved 40 Skibe, som Dagen iforveien, laae til Ankers i Havnen, saaes ikke meere end 5 a 6 tilbage; alle de andre Skibe, Brigger og Skonnerten vare sjunkne eller sønderslagne, hvoriblandt nogle danske Skibe fra Flensborg og Altona. Jlden i Byen, hvorved ogsaa 5 a 6 store Pakhuse brændte med rige Vareforraad, menes at være opkommen ved Selvantændelse af et Oplag ulædsket Kalk. J Byen bleve 25 til 30 Mennesker, i Havnen 20 til 30, Offere for denne høist ødelæggende Orkan. Den eneste Efterretning af en glædelig Natur som hertil kan føies, er den: at Orkanen ikke har strakt sig til St. Croix, og at de to kgl. Orlogsbrigger St. Thomas og St. Jan ere begge i god Behold, Om forbemeldte skrækkelige Ødelæggelser paa St. Thomas meddeler ogsaa Cancellieraad Hempel i sin Avis nogle Efterretninger, uddragne af en Skrivelse derfra, hvilke, ihvor usandsynlige og utrolige de end maatte forekomme, dog ere grundede paa Sandhed, idet Redact, kan forsikkre, at de ere modtagne fra en anseet og troværdig Mand derpaa Øen. Vi, der ere saa lykkelige, ikke at kjende til slige rædsomme Naturbegivenheder, ville tillige derved kunne danne os et yderligere Begreb om en Orkans rædsomme Virkninger: Et Huus blæstes bort fra sit Fundament og flyttedes ubeskadiget op paa en Bakke. Et andet Huus gjorde, ved at blæse fra Muren, et Sving, hvorved Facaden, bygget mod Nord, kom til at staae mod Øst, og det uden at Speilene, der hang i Værelserne, beskadigedes. En Bygning paa en 3 Fods høi Muur, kastedes skraaes til den ene Side, men reistes, ved et andet Luftstrøg, øieblikkeligen efter, førtes over Muren, sattes paa Jorden og det i saadan ubeskadiget Tilstand, at den kunde beboes igjen." - Jammeren og Ødelæggelsen beskrives ogsaa i dette Brev paa den frygteligste Maade, hvorhos der tillige meldes om tre Jordrystelser under Orkanen.